Marianne Eikvåg Groth

Marianne Eikvåg Groth (født 20. juni 1981) er en norsk politiker for Høyre. 

Groth er oppvokst på Briskeby i Oslo. Hun har en bachelorgrad fra Universitetet i Oslo med fagene religionshistorie og sosiologi. 
Hun har vært byrådssekretær i Oslo, og ansatt i Oslo Høyre under Fabian Stangs valgkamp i 2007. Hun har jobbet som kommunikasjonsrådgiver i JKL og med næringspolitikk i Eika Gruppen (tidligere Terra Alliansen).

Hun var statssekretær ved Statsministerens kontor fra juni 2016 til januar 2018, deretter i Finansdepartementet frem til januar 2020. Kapital kåret henne til landets 14. mest mektige kvinne i Norge i 2018.

Etter fratredelsen som statssekretær i 2020 gikk hun tilbake til Eika Gruppen som konserndirektør for bærekraft og næringspolitikk. 

Hun er datter av tidligere nestleder i Oslo Høyre og professor emeritus i informatikk Lars Groth.

Referanser

Eksterne lenker 
 

Statssekretærer fra Høyre
Statssekretærer i Regjeringen Solberg
Høyre-politikere i Oslo